Hidden Gems in Hermanus | Overberg Property Hidden Gems in Hermanus – Overberg Property
This entry was posted in Blog, Hemel en Aarde, Hermanus, Overberg, Stanford and tagged Activities, Blog, Community, Hemel en Aarde, Hermanus, stanford. Bookmark the permalink. Help om Dag Zero uit te stel deur ’n waterlose skoonheidsroetine te volg - Goeie Huishouding
Tuis » Help om Dag Zero uit te stel deur ’n waterlose skoonheidsroetine te volg
Help om Dag Zero uit te stel deur ’n waterlose skoonheidsroetine te volg
Die water in Kaapstad is besig om op te raak, maar die probleem is nie net eie aan dié stad nie. Port Elizabeth word al vir jare sporadies deur watertekorte geteister, en Gautengers is gewaarsku dat hulle binne die afsienbare toekoms dieselfde paadjie kan stap. Alhoewel Dag Zero tot 2019 uitgestel is, is ons nog nie buite gevaar nie, en namate die hele land toenemend warmer en droër raak, behoort alle Suid-Afrikaners te let op wat hulle kan doen om water te bespaar. Hier is maniere om ŉ waterlose velsorg- en haarsorgroetine te volg sodat jy jou deel kan doen.
Pin hierdie artikel vir later! Volg Goeie Huishouding op Pinterest.
Een van die belangrikste stappe in die instandhouding van ’n lieflike vel is om seker te maak dat jy voor slaaptyd elke krieseltjie grimering verwyder. Dit sal ook die res van jou reinigingsroetine heelwat makliker maak. Johnson’s Daily Essentials Clear Skin Facial Cleansing Wipes en Neutrogena Hydro Boost Cleanser Facial Wipes raak nie net van grimering en vuiligheid ontslae nie, maar bevat bestanddele wat die algehele gesondheid van jou vel verbeter. Onthou net om dit nie in die toilet af te spoel nie – of daar nou waterskaarste is of nie!
Johnson’s Daily Essentials Clear Skin Facial Cleansing Wipes / R44,95
Neutrogena Hydro Boost Cleanser Facial Wipes / R114,95
Lees: 5 waterbesparende produkte onder R150
Was jou gesig
Miselwater is seker een van die mees fantastiese skoonheidsuitvindings wat die afgelope paar jaar die lig te sien het – en dit spaar jou boonop tyd. Behalwe dat dié wonderwater grimering en vuiligheid verwyder, dien dit ook as ’n bevogtiger wat jou vel plomp en gehidreer hou. Trouens, dit is ’n staatmaker in die roetines van skoonheidsfundi’s in Suid-Korea en Frankryk. Met Nivea Perfect & Radiant Micellar 3 in 1 Cleansing Water en Garnier SkinActive Micellar Oil-Infused Cleansing Water sal jy die behoefte aan water elimineer en waarskynlik nooit weer terugkyk nie.
Nivea Perfect & Radiant Micellar 3 in 1 Cleansing Water / R99,95
Garnier Skin Naturals Micellar Oil-Infused Cleansing Water / R94,95
Reinig jou hande
Krane sonder water beteken dat jy nie jou hande kan was nadat jy “jou neus gaan poeier” het nie. Belê in ’n handreiniger of handeroom met antibakteriële eienskappe. The Body Shop Absinthe Purifying Hand Cream en Thursday Plantation Tea Tree Cream hou hande skoon, vars en bevog. Die héél laaste ding wat jy nodig het, is een of ander kiem en ’n toilet wat nie werk nie.
The Body Shop Absinthe Purifying Hand Cream / R130
Thursday Plantation Tea Tree Cream / R126,95
Knap jou hare op
’n Vinnige stort is deurslaggewend in waterbesparing. Om water in emmers by jou voete op te vang is goed en wel, maar as jy regtig ’n verskil wil maak, behoort jy minder tyd in die stort deur te bring. Een effektiewe manier om op haarwasdag water te bespaar is om jou hare te was, uit die stort te spring en ’n aanbly-opknapper aan te wend. Cantu Shea Butter Leave-In Conditioning Repair Cream en Not Your Mother’s Royal Honey & Kalahari Desert Melon Leave-In Conditioner is uitstekende opsies. Nog ’n stap wat uitgeskakel word!
Cantu Shea Butter Leave-In Conditioning Repair Cream / R159,95
Not Your Mothers Royal Honey & Kalahari Desert Melon Leave-In Conditioner / R189
Lees: 13 maklike maniere om by die huis water te bespaar
Hou jou hare skoon
Bekommer jy jou oor wat van jou haarsorgroetine gaan word wanneer Dag Zero aanbreek? Hoe op aarde kan daar van ons verwag word om ons hare deeglik af te spoel deur net ’n kamp-watersak vol kosbare drinkwater te gebruik? Dowwe hare kan jou voorland wees. Een manier om dié terugslag te bowe te kom is om jou hare minder te was en ’n droë sjampoe soos Balmain Dry Shampoo of Batiste Sassy & Daring Wild Dry Shampoo te gebruik om die illusie van skoon hare te skep, al is dit vir net ’n dag of drie.
Balmain Dry Shampoo / R545
Batiste Sassy & Daring Wild Dry Shampoo / R74,95
Maak gereed om die wysers terug te draai